Diari Oficial de la Generalitat Valenciana


Sumari del DOGV 7482, del 10-03-2015 (2015/2097)

RESOLUCIÓ de 5 de març de 2015, de la Conselleria d'Educació, Cultura i Esport, per la qual es reconeixen com a acreditadors de competència lingüística en llengües estrangeres els certificats denominats Business Language Testing Service (BULATS) en virtut del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, per als anys 2014 i 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2097


Data del document
:   05-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de març de 2015, de la Conselleria d'Educació, Cultura i Esport, per la qual es reconeixen com a acreditadors de competència lingüística en llengües estrangeres els certificats denominats Business Language Testing Service (BULATS) en virtut del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, per als anys 2014 i 2015. [2015/2097]  
El Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, té com a objectiu regular el reconeixement de l'acreditació de la competència lingüística en llengües estrangeres d'acord amb el Marc Europeu Comú de Referència per a les Llengües (MECR) a través de títols, diplomes i certificats expedits per institucions competents i universitats, fet que facilita i simplifica la possibilitat d'acreditar la competència en llengües estrangeres a la Comunitat Valenciana.   
L'article 4 del Decret 61/2013, de 17 de maig, especifica les funcions de la mencionada comissió, entre les quals consta fixar els criteris adequats per a acreditar, de conformitat amb el Marc Europeu Comú de Referència per a les Llengües, la competència en llengües estrangeres basant-se en els certificats i diplomes expedits per universitats i per altres institucions espanyoles i estrangeres, així com establir el tipus de proves adequades per a l'obtenció de certificats de competència en llengües estrangeres, per a poder aprovar les propostes d'ampliació del catàleg de títols, diplomes i certificats que es reconeixeran com a acreditatius de la capacitació lingüística i comunicativa en llengües estrangeres.  
  
A més, hi ha entitats de reconegut prestigi, com les que figuren en l'annex únic del mencionat decret, que complixen els requisits establits per la comissió que garantixen l'objectivitat, validesa i fiabilitat de les proves i l'ancoratge als corresponents nivells de referència del MECR.  
  
Per tot això, i en virtut de les competències establides en el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, a proposta del Ple de la Comissió d'Acreditació de Nivells de Competència en Llengües Estrangeres de 17 de juny de 2014, i segons consta en els punts 2 i 3 de l'article 4 del Decret 61/2013, de 17 de maig, resolc:  
  
  
Primer. Objecte  
Reconéixer com a proves de domini vàlides i que complixen els requisits establits per la Comissió d'Acreditació de Nivells de Competència en Llengües Estrangeres els exàmens certificats denominats Business Language Testing Service (BULATS), realitzats per Cambridge English (Cambridge University), Alliance Française i Goethe Institut, entitats de reconegut prestigi que garantixen l'objectivitat, validesa i fiabilitat de les proves i l'ancoratge als corresponents nivells de referència del MECR.  
  
Segon. Àmbit d'aplicació  
Establir per a l'àmbit de la Comunitat Valenciana, com a àmbit la validesa de les dites proves, per a un període temporal que comprén els anys 2014 i 2015.  
  
Tercer. Característiques del certificat  
Delimitar el reconeixement de validesa únicament a les proves que mesuren la competència i la interacció en les quatre destreses comunicatives: comprensió i interacció oral, comprensió i interacció escrita, expressió escrita i expressió oral, de manera que conste en el certificat la puntuació desglossada per destreses. Així mateix, en els certificats només ha de constar com a qualificació final l'expressió apte.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València dins del termini de dos mesos comptats des de l'endemà de ser publicada i, potestativament, podrà interposar-se un recurs de reposició davant de la consellera d'Educació, Cultura i Esport en el termini d'un mes a comptar de l'endemà de ser publicada, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 de març de 2015.- La consellera d'Educació, Cultura i Esport: María José Catalá Verdet.